Jada Pinkett Smith

Jada Koren Pinkett Smith (o.s. Pinkett; s. 18. syyskuuta 1971 Baltimore, Maryland) on yhdys­valtalainen näyttelijä ja laulaja. Hän on esiintynyt muun muassa elo­kuvissa The Matrix Reloaded, The Matrix Revolutions ja The Matrix Resurrections Nioben roolissa, ja hän näyttelee myös Maria Mercedes ”Fish” Mooneya televisio­sarjassa Gotham.

 Varhainen elämä 

Hänen vanhempansa ovat Robson Pinkett Jr. (1952–2010) ja Adrienne Banfield-Norris. Pinkett Smith opiskeli Baltimoren taide­koulussa tanssia ja koreografiaa ja ryhtyi näyttelijäksi.

 Ura 
Pinkettin ura alkoi televisiosarjoista 1990-luvun alussa. Hän tuli laajasti tunnetuksi sitcomista A Different World ja näytteli myös kaupallisesti menestyneissä elokuvissa Väkivallan kierre (1993), Pähkähullu professori (1996) ja Kovan paikan edessä (1996).

Taide­koulussa Pinkett Smith tutustui Tupac Shakuriin ja he pysyivät läheisinä ystävinä Shakurin kuolemaan saakka. Vuonna 2017 Shakurista julkaistiin elämä­kerta­elokuva All Eyez on Me, jossa Katerina Graham esitti Pinkett Smithiä. Pinkett Smith syytti elo­kuvan vääristelevän hänen suhdettaan Shakuriin.

Hänellä on myös oma naisten vaate­mallisto Maja.

 Yksityiselämä 

Pinkett Smith on ollut naimisissa näyttelijä Will Smithin kanssa vuodesta 1997. He tapasivat Bel-Airin prinssi -komedia­sarjan kuvauksissa, kun Pinkett koe-esiintyi Smithin hahmon tyttöystävän rooliin. Heillä on kaksi lasta, Jaden ja Willow Smith.

Pinkett Smith kertoi lokakuussa 2023, että hän ja Will Smith ovat olleet asumuserossa vuodesta 2016, mutta eivät aio hakea virallista eroa.

Vuonna 2018 Pinkett Smith kertoi sairastavansa alopeciaa eli hiustenlähtöä.https://thesource.com/2024/03/01/jada-pinkett-smith-reflects-on-pay-disparity-says-being-married-to-will-smith-caused-lower-offers/

 Filmografia 

 Elokuvat Vuosi Suomenkielinen nimi Alkuperäinen nimi Rooli 1993  Väkivallan kierre  Menace II Society  Ronnie 1994  Eilisen vanki  Jason’s Lyric  Lyric Kokemusten kesä  The Inkwell  Lauren Kelly Shame – terästäkin kovempi  A Low Down Dirty Shame  Peaches 1995  Tales from the Crypt – pahan lähettiläs  Demon Knight  Jeryline 1996  Kovan paikan edessä  Set It Off  Lida ”Stony” Newsom Pähkähullu professori  The Nutty Professor  Carla Purty 1997 Scream 2  Maureen Evans 1998  Paluu paratiisiin  Return to Paradise  M.J. MajorWoo  Woo 2000 Bamboozled  Sloan Hopkins 2001 Kingdom Come  Charisse SlocumbAli  Sonji Roi2003 The Matrix Reloaded NiobeThe Matrix Revolutions  2004  Collateral – väärä aika väärä paikka  Collateral  Annie Farrell 2007  Reign Over Me – Ystävyyden voima  Reign Over Me  Janeane Johnson 2008  Naiset  The Women  Alex FisherThe Human Contract  Rita 2012  Men in Black III  Men in Black 3  juhlavieras (kreditoimaton) 2015 Magic Mike XXL  Rome 2016 Bad Moms  Stacy 2017 Girls Trip  Lisa Cooper 2019 Angel Has Fallen  FBI-agentti Helen Thompson 2021 The Matrix Resurrections  Niobe Ääninäyttelijänä 1997  Prinsessa Mononoke  Princess Mononoke  Toki 2005 Madagascar  Gloria, virta­hepo 2008  Madagascar 2  Madagascar: Escape 2 Africa 2012  Madagascar 3  Madagascar: Europe’s Most Wanted Televisioelokuvat 1996  Hiljaiset seinät  If These Walls Could Talk  Patti 2003 Maniac Magee  Amanda Beale 2009  Madagascarin joulu  Merry Madagascar  Gloria (äänirooli)

 Televisiosarjat Vuosi Suomenkielinen nimi Alkuperäinen nimi Rooli Jakso(t) 1990 True Colors  Beverly  ”Life with Fathers” Asialla Rosie O’Neill  The Trials of Rosie O’Neill  Velma  ”Mr. Right” 1991 21 Jump Street  Nicole  ”Homegirls” Teinitohtori  Doogie Howser, M.D.  Trish Andrews  ”Air Doogie” 1991–1993  Kreisi College  A Different World  Lena James  47 jaksoa 2009–2011 Hawthorne  Christina Hawthorne  30 jaksoa 2014–2017 Gotham  Fish Mooney  28 jaksoa 2022 The Equalizer  Jessie ”The Worm” Cook  ”Legacy”

 Lähteet 

 Aiheesta muualla 



Luokka:Yhdysvaltalaiset näyttelijät
Luokka:Afroamerikkalaiset
Luokka:Vuonna 1971 syntyneet
Luokka:Elävät henkilöt
Luokka:Seulonnan keskeiset artikkelit